Onsdag offentliggjorde Frederikshavn White Hawks, at de har skrevet kontrakt med 20-årige forward fra Bulldogs Odense Frederik Bjerrum. Navnet Bjerrum er allerede kendt i den nordjyske klub. Hans storebror Rasmus Bjerrum har spillet to sæsoner for høgene fra 2011 til 2013. - Jeg har kun hørt gode ting om Frederikshavn, og jeg ved, at min bror var rigtig glad for at spille deroppe. Jeg har også spurgt Colin Vock, som jeg spillede med i Esbjerg, og han havde også kun positive ting at fortælle om klubben, byen og træneren. Mit indtryk af Frederikshavn som klub har altid været rigtig godt - og specielt nu med den nye hal. Det var derfor en let beslutning at træffe, og jeg glæder mig rigtig meget til at komme i gang med at spiller for Frederikshavn, siger Frederik Bjerrum.

Referat:
Frederikshavn White Hawks har skevet kontrakt med 20-årige Frederik Bjerrum fra Bulldogs Odense.